kardosdrur/scandi-wiki huggingface dataset:
Kvadratsætninger

Ved kvadratsætningerne forstår man tre ligninger, som viser sig nyttige ved mange elementære omskrivninger inden for matematisk algebra

.

Kvadratsætningerne 
Der er tre kvadratsætninger:

Første kvadratsætning:	
Anden kvadratsætning:	
Tredje kvadratsætning:	

Størrelserne  og  kan være simple tal eller sammensatte udtryk, jfr. eksemplerne herunder.

Sætningerne kan huskes ved hjælp af følgende remser:

”Kvadratet på en sum af to led er lig kvadratet på første led plus kvadratet på andet led plus det dobbelte produkt”.

”Kvadratet på en differens af to led er lig kvadratet på første led plus kvadratet på andet led minus det dobbelte produkt”.

”To leds sum ganget med de samme to leds differens er lig med kvadratet på første led minus kvadratet på andet led”.

Produkt af to flerleddede størrelser 

Sætningerne følger elementært af den generelle regel for udregning af produktet af to flerleddede størrelser:

”Hvert led i den ene faktor ganges med hvert led i den anden faktor”.

For eksempel er

Reglen kan bruges til f.eks. at bevise den tredje kvadratsætning:

Geometriske illustrationer 
I det tilfælde, at , altså hvor  og  er positive og  er størst, kan man indse rigtigheden af de tre kvadratsætninger ved hjælp af simple illustrationer:

Eksempler på anvendelse 
 
 
 
 
 Omskrivning af en kvadratisk form for at bestemme den tilhørende kurveform:

Ligningen fremstiller altså en cirkel med centrum i  og radius .
 Division med et komplekst tal, her udnyttes, at :

 Kvadratsætningerne anvendes ved udledning af løsningsformlen for andengradsligninger.

Generaliseringer 

Ved fortsat multiplikation finder man

Her er  en binomialkoefficient og koefficienterne danner et talskema, som kaldes Pascals trekant.

Referencer 

Matematiske sætninger
Algebra

ar:المتطابقات الهامة
fr:Identité remarquable (mathématiques élémentaires)
Matematik
Kanal 4

Kanal 4 er dansk kanal som er ejet af Discovery Networks Danmark. Kanalen fik premiere den 1. maj 2006.

Kanalen sender hovedsagligt programmer for kvinder, bl.a. kan nævnes: 
QTV, De unge mødre, Bonde søger brud, Big Brother og Singleliv, der er danskproducerede programmer. Kanalen sender også reality-serier samt en række amerikanske tv-serier som Greys hvide verden, Gilmore Girls, McLeod's døtre (australsk), The O.C., Will & Grace, og under Girls Night In kan nævnes Gossip Girl, 90210, Pretty Little Liars, Secrets of Aspen og maraton-sæbeoperaen Glamour.

I 2018 blev det første afsnit af den danske udgave af realityprogrammet Ex on the Beach sendt på Kanal 4. Siden hen er det primært blevet sendt på Discoverys streamingtjeneste discovery+, hvor mange af Kanal 4's produktioner er at finde. 

Kanal 4 erstattede i 2004 TvDanmark, der var Danmarks første rent kommercielle tv-kanal, der kunne modtages via almindelig antenne. Indtil udgangen af 2006 blev Kanal 4 sendt på samme frekvens som TvDanmark, men har siden 2007 været sendt via satellit og kabel-tv fra London, hvormed man undgår stramme danske reklameregler, men er underlagt større censur.

Efter overgangen (1. november 2009) til digital-tv for jordnettet DVB-T sendes kanalen også som betalingskanal af Boxer. 

Kanalen markedsføres som lidt af "kvindernes kanal", i modsætning til 6'eren, der markedsføres som "en kanal for mænd".

Kilder

Eksterne henvisninger 
 Kanal 4's website 
 find Kanal 4 på Facebook
 Kanal 4's tv-programmer ondemand 

 Kanal 4's historie på Mediefonen.dk 

4
Etableret i 2004
Edward Norton

Edward Harrison Norton (født 18. august 1969) er en Oscarnomineret amerikansk skuespiller. Han blev født i Boston, Massachusetts og voksede op i Columbia, Maryland. Norton fik sit store gennembrud i thrilleren Primal Fear og opnåede med denne rolle stor ros og anerkendelse, hvilket udmundede i en Golden Globe Award og en Oscarnominering.

Udvalgt filmografi 
 Alita: Battle Angel (2019)
 Birdman (2014) - Mike Shiner
 The Grand Budapest Hotel (2014) - Inspector Henckels
 Bourne Legacy (2012) – Eric Byer
 Pride and Glory (2009) – Ray Tierney
 The Incredible Hulk (2008) – Bruce Banner "Hulk"
 Undaunted Courage (2007)
 Pride And Glory (2007) – Ray
 The Painted Veil (2006) – Walter Fane
 The Illusionist (2006) – Eisenheim
 Motherless Brooklyn (2005) – Lionel Essrog
 Down in the Valley (2005) – Harlan
 Kingdom of Heaven (2005)
 National Geographic's Strange Days on Planet Earth (2004)
 The Italian Job (2003) – Steve Frezelli
 25th Hour (2002) – Monty Brogan
 Red Dragon (2002) – Will Graham
 Frida (2002) – Nelson Rockefeller
 Death to Smoochy (2002) – Sheldon Mopes/Smoochy the Rhino
 The Score (2001) – Jack Teller
 Catch Her In the Eye (2001) – J.D. Caulfield
 Imellem venner (2000) – Father Brian Finn
 Fight Club (1999) – Fortæller og skuespiller.
 American History X (1998) – Derek Vinyard
 Rounders (1998) – Lester 'Worm' Murphy
 Everyone Says I Love You (1996) – Holden Spence
 Folket mod Larry Flynt (1996) – Alan Isaacman
 Primal Fear (1996) – Aaron Stampler

Eksterne henvisninger 

 

Personer fra Boston 
Skuespillere fra USA
Oscar-nominerede skuespillere
Fram

Fram var et norsk skib bygget i 1892. Det ligger nu som museumsskib i Oslo.

Fram blev konstrueret af skibsbygger Colin Archer på bestilling fra Fridtjof Nansen, som skulle bruge det på sin ekspedition til Nordpolen. Skibet blev konstrueret til at kunne modstå stort tryk fra skruende havis på skibets sider, idet skrogets form var skrå i vandlinjen således, isskruninger presser skibet opad i stedet for at knuse det.

Frams dimensioner: Længde i dækket 128 fod (42,67 m), bredde 36 fod (12 m), dybgang 15 fod (5 m), deplacement 800 tons. Fram var rigget som tremastet skonnert med dampmaskine.

Fram sejlede den planlagte rejse mod Nordpolen med Nansen. Nordpolen blev dog ikke nået, men teorien om isens drift hen over polkalotten blev bekræftet. Senere sejlede Otto Sverdrup med Fram til Nord- og Vestgrønland, og Roald Amundsen sejlede med Fram til Antarktis på den ekspedition, hvor han som det første menneske nåede Sydpolen.

Museumsskibe
Frogner
Skibe fra Norge
Ulla Lock

Ulla Lock f.  Loch Jensen (19. april 1934 i København – 20. september 2012 i Aarhus) var en dansk skuespiller og sanger.

Hun blev uddannet fra Det Kongelige Teaters elevskole 1955. De følgende otte år var hun engageret på Folketeatret, inden hun blev freelance. Hun stoppede ret hurtigt sin skuespillerkarriere for i højere grad at hellige sig musikken. I tv har hun bl.a. optrådt i serierne Livsens ondskab og En by i provinsen.

Udvalgt filmografi 
 Min søn Peter – 1953
 Hendes store aften – 1954
 Tre piger fra Jylland – 1957
 Der var engang en gade – 1957
 Onkel Bill fra New York - 1959
 Baronessen fra benzintanken – 1960
 Lykkens musikanter – 1962
 Tjærehandleren – 1971
 Slægten'' – 1978

Noter

Eksterne henvisninger 
 
 

Personer fra København
Skuespillere fra Danmark
Simon Rosenbaum

Simon Rosenbaum (født 17. marts 1926 i København, død 19. juli 2015 smst.) var en dansk musiker, skuespiller og tekstforfatter.

Selvom Rosenbaum ikke fik nogen skuspilleruddannelse, slog han igennem i 1952 som entertainer og har op gennem årene stået bag kabareter, shows, revyer og teaterforestillinger. Han har optrådt på bl.a. Søpavillonen, i Gilleleje, i Svendborg og i Helsingør. Senest har han været aktuel på Revymuseet med diverse optrædender.

Han var far til skuespillerinderne Pia Rosenbaum og Ina-Miriam Rosenbaum, samt morfar til pianisten August Rosenbaum.

På tv har han bl.a. medvirket i Livsens ondskab, En by i provinsen, Forsvar, Krøniken og senest Livvagterne.

Han har kun optrådt i ganske få spillefilm, som f.eks. Jeg - en marki (1967), Tjærehandleren (1971) og Mig og Mafiaen (1973).

Rosenbaum blev i 2008 kåret som Årets Æreskunstner og tilbage i 1999 Årets Revyforfatter.

Referencer

Eksterne henvisninger 
 
 

Personer fra København
Skuespillere fra Danmark
Musikere fra Danmark
Manuskriptforfattere fra Danmark
Jøder fra Danmark
Dansksprogede forfattere fra Danmark
Lilli Holmer

Lilli Holmer (født 8. november 1928 i København, død 1. juli 1990) var en dansk skuespillerinde.

Oprindelig danserinde, men siden hen skuespilleruddannet på Allé Scenen i 1950 og efterfølgende Det kongelige Teaters Elevskole frem til 1952.

Hun optrådte et par år på flere forskellige københavnske scener inden hun i 1954 giftede sig med skibsreder Jørgen Jensen og trak sig tilbage til privatlivet.

Efter sin mands død 18 år senere, vendte Lilli Holmer tilbage til scenen, primært som cabaretkunstner.

Blandt de teatre hun optrådte på de sidste 10 år af sit liv kan nævnes ABC Teatret, Gentofte Teater og Det Danske Teater.

Filmografi 
 Unge piger forsvinder i København (1951)
 Det er så yndigt at følges ad (1954)
 Der kom en dag (1955)
 Hurra for de blå husarer (1970)
 Tandlæge på sengekanten (1971)
 Rektor på sengekanten (1972)
 Romantik på sengekanten (1973)
 Pigen og drømmeslottet (1974)
 Piger i trøjen (1975)
 Piger i trøjen 2 (1976)
 17 op (1989)
 Sirup (1990)

Eksterne henvisninger 
 
 

Skuespillere fra Danmark
Inger Lassen

Inger Valborg Lassen (27. juli 1911 i Varde – 29. december 1957 i Hellerup) var en dansk skuespillerinde.

Debut 1932 i Svendborg.

Herefter engagementer på Dagmarteatret, Frederikberg Teater, Nørrebros Teater, Nygade Teatret, Det ny Teater og Folketeatret.

Hun var i 19 år gift med skuespilleren Angelo Bruun.

Udvalgt filmografi 
 Barnet – 1940
 Den gamle mølle på Mols – 1953
 Ved Kongelunden – 1953
 Der kom en dag – 1955
 Kristiane af Marstal – 1956
 Kispus – 1956
 Der var engang en gade – 1957

Eksterne henvisninger 
 
 

Skuespillere fra Danmark
Personer fra Varde
Tolvtone-teknik

Tolvtone-teknik (også kaldet dodekafoni) er en metode til musikalsk komposition udviklet af Arnold Schönberg. Musik der benytter sig af denne teknik kaldes tolvtonemusik. En anden østrigsk komponist, Josef Matthias Hauer, udviklede et lignende system på præcis det samme tidspunkt, men uden at have nogen forbindelser til Schönberg. Andre komponister har også benyttet systemer på musikskalaen, men Schönbergs metode er musikhistorisk set den mest betydningsfulde. Elisabeth Lutyens var den første i England, der benyttede sig af teknikken.

Tolvtoneteknikken indebærer at de tolv toner ligestilles gennem en regulering, frem for som i al tidligere musik at have grundtoner og skalaer som harmonisk-melodisk udgangspunkt. Det får den konsekvens at musikken bliver sværere tilgængelig, idet der ikke er nogen tonale holdepunkter for lytteren. For Schönberg var det en måde at forny traditionen på, hvor han bevarede alle andre traditionelle kompositionsteknikker (form, rytme, instrumentation etc.) – "ellers komponerer man som før", som han formulerede det.

Kompositionsformer

de:Zwölftonmusik
es:Música dodecafónica
Teatro San Cassiano

Teatro San Cassiano i Venezia åbnede i 1637 som verdens første operahus med offentlig adgang. Indtil da havde operaforestillinger været forbeholdt private selskaber, fx ved fester hos fyrster og hertuger. Åbningsforestillingen i San Cassiano-teatret var L'Andromeda, en opera af Francesco Manelli. Claudio Monteverdi skrev to operaer til teatret: Il ritorno d'Ulisse in patria (Odysseus' hjemkomst, 1641) og L'incoronazione di Poppea (Poppeas kroning, 1642). Teatro San Cassiano eksisterede indtil 1800.

Operahuse i Italien
Rygsvømning

Rygsvømning er en svømmestil hvor svømmeren ligger i vandet på ryggen og foretager symmetriske svømmetag med både arme og ben. Rygsvømning skal ikke forveksles med rygcrawl hvor arme og ben bevæges ude af takt med hinanden.

Rygsvømning er ikke en disciplin som bruges i konkurrencesvømning.

Man skelner mellem to varianter af rygsvømning: Almindelig eller lav rygsvømning, og rygsvømning med overtag.

Lav rygsvømning 
Ved almindelig eller lav rygsvømning er bentagene er de samme som i brystsvømning, bortset fra at svømmeren er placeret på ryggen i vandet. Man bøjer benene i knæene med strakt vrist. Dernæst bøjes vristen og fødderne drejes udad, hvorefter benene slynges udad. Til sidst føres benene sammen igen, stadig med bøjet vrist, og man ender med at strække ben og vrist og glide frem gennem vandet.

Armtagene starter med armene langs siden af kroppen. Man fører så armene vandret væk fra kroppen med håndfladerne nedad og lillefingrene forrest. Herefter drejes hænderne så lillefingeren vender nedad og håndfladen trykker mod vandet mens armene føres tilbage til kroppen.

Svømmearten er en hvilesvømmeart med lav hastighed. Den anvendes ofte af ældre mennesker som bare nyder at svømme. Den bruges også meget af handikappede svømmere.

Rygsvømning med overtag 
Ved rygsvømning med overtag er bentagene identiske med bentagene ved almindelig rygsvømning og brystsvømning.

Armtaget starter med armene liggende på vandet strakt frem forbi hovedet med håndfladerne opad. Håndfladerne drejes så, så lillefingrene vender nedad, og armene føres nedad og udad gennem vandet lige under vandoverfladen indtil hænderne når lårene. Herefter løftes armene fri af vandet og føres opad tilbage til udgangsstillingen.

Referencer 

Svømmestile
Medley (svømning)

Medley er i svømmesammenhæng en disciplin der består af sammensætning af de fire forskellige svømmestilarter. Det vil sige, at der i det samme løb, ud i ét, svømmes hhv. butterfly, rygcrawl, brystsvømning og crawl. Der gælder at fri svømning skal være en anden svømmeart end de tre førstnævnte, hvilket i realiteten betyder at der skal svømmes crawl.

Konkurrencesvømning

Individuel Medley (IM) 
Til større svømmestævner vil man typisk kunne svømme medley på følgende distancer:
 100m Individuel Medley, hvor der svømmes 25 m i hver stilart
 200m Individuel Medley, hvor der svømmes 50 m i hver stilart
 400m Individuel Medley, hvor der svømmes 100 m i hver stilart

Ved mindre stævner og turneringer vil man kunne se andre varianter. Alle tre distancer kan svømmes i et kortbanebassin (25 m), mens man ikke kan svømme 100 Medley i et langbanebassin (50 m). Dette skyldes at svømmeren ville skulle skifte stilart midt i bassinet, hvilket ville være svært at bedømme, om det var gjort ordentligt.

Rækkefølgen af stilarterne i individuel medley er: butterfly, rygcrawl, brystsvømning og crawl. Hver stilart skal afsluttes som om der blev svømmet en distance i denne stilart.

Holdmedley (HM) 
Holdmedley er en holddisciplin som tilsammen svømmes af fire forskellige svømmere. Hver svømmer på holdet svømmer én af de enkeltstående discipliner. Holdmedley adskiller sig desuden fra individuel medley ved at stilarterne svømmes i en anden rækkefølge. Dette skyldes at man i rygcrawl skal starte nede i vandet i stedet for fra startskamlen. Rækkefølgen i holdmedley er: rygcrawl, brystsvømning, butterfly, crawl.

Til svømmestævner er det normalt at der konkurreres i følgende distancer:
 4x50 m Holdmedley
 4x100 m Holdmedley

Galleri

Svømmestile

he:שחייה תחרותית#מעורב
Retshjælp

Retshjælp er en betegnelse for ydelsen af juridisk rådgivning, f.eks. i forbindelse med retssager. Retshjælp ydes typisk af en advokat.

Ordet retshjælp dækker også over en række institutioner og foreninger i Danmark, sammensat af advokater, andre jurister og jurastuderende, som vederlagsfrit yder retshjælp til danskere, ofte med støtte fra Civilstyrelsen. 

Der findes mange retshjælpskontorer i Danmark. Blandt de mest aktive og brugte retshjælpskontorer findes blandt andet Retshjælpen Fyn, Århus Retshjælp, Københavns Retshjælp og Silkeborgs Retshjælp. Disse kontorer beskæftiger sig med juridisk bistand inden for et utal forskellige retsområder, herunder lejeret, socialret, udlændingeret, strafferet og formueret.

Se også 
Landsforeningen KRIM
Århus Retshjælp
Retshjælpen Ru§k  

Retsvæsen
Daegu

Daegu (tidligere Taegu, ) er den fjerdestørste by i Sydkorea, efter Seoul, Busan og Incheon. Byen ligger inde i landet, i den sydøstlige del, og ligger samtidig nordvest for havnebyen Busan. Den har omkring 2,6 millioner indbyggere.

Daegu har længe været det sydøstlige Koreas administrative, kulturelle og erhvervsmæssige tyngdepunkt, og var længe regionshovedstad.

Under Koreakrigen var der hårde kampe i nærheden af byen, ved Nakdong-floden. Byen var inden for forsvarsværkene i sydøsten, og var på sydkoreanske hænder gennem hele krigen. Efter krigen har byen været igennem en nærmest eksplosiv vækst med en mangedobling af indbyggertallet.

Administrativ inddeling 

Daegu er opdelt i syv bydele (Gu) og et amt (Gun).
 Buk-gu (북구, 北區)
 Dalseo-gu (달서구, 達西區)
 Dong-gu (동구, 東區)
 Jung-gu (중구, 中區)
 Nam-gu (남구, 南區)
 Seo-gu (서구, 西區)
 Suseong-gu (수성구, 壽城區)
 Dalseong-gun (달성군, 達城郡)

Venskabsbyer 

  Atlanta, USA (1981) 
  Almaty, Kasakhstan (1990) 
  Qingdao, Kina (1993) 
  Minas Gerais, Brasilien (1994) 
  Hiroshima, Japan (1997) 
  Sankt Petersborg, Rusland (1997) 
  Milano, Italien (1998) 
  Plovdiv, Bulgarien (2002)
Han

Han (한강) eller Hangang er en 494 km lang flod i Sydkorea, som udmunder i Det Gule Hav. Det er den næstlængste flod i Sydkorea efter Nakdong. Floden begynder som to mindre floder i de østlige bjerge på den koreanske halvø, som mødes nær Seoul. Floden spiller en væsentlig rolle i Sydkorea eftersom den løber gennem landets hovedstad Seoul. Floden er ret bred i forhold til dens længde. Ved Soul er floden mere end en kilometer bred.

Langs de nedre strækninger af floden er der bygget gangstier, cykelstier, offentlige parker, restauranter, osv., især i Seoul. I en undersøgelse i 2011 foretaget af Seoul Development Institute blev floden kåret som den næstmest naturskønne lokalitet i Seoul efter Namsan.

Bifloder til Han 
 Gongneungcheon (곡능천)
 Najinhacheon (나진하천)
 Changneungcheon (창능천)
 Anyangcheon (안양천)
 Jungnangcheon (중랑천)
 Tancheon (탄천)
 Gyeongancheon (경안천)
 Bukhan (북한강)
 Namhan (남한강)

Broer over Han 
I alt 27 broer krydser Han i Seouls hovedstadsområde. (Seoul, Gyeonggi, Incheon)

Noter 

Vandløb i Sydkorea
Seoul
Square Co.

var et Japansk videospilsfirma, der blev grundlagt i 1986 af Masafumi Miyamoto og Hironobu Sakaguchi. I 2003 slog firmaet sig dog sammen med Enix, og tilsammen udgør de nu firmaet Square Enix.

Spuare's spil blev oprindelig kun produceret til Nintendos Nintendo Family Computer den såkaldte "Famicom" bedre kendt i vesten som Nintendo Entertainment System.

The Disk Original Group (DOG) var et samarbejde mellem syv japanske videospilsfirmaer:
 Square Co., Ltd.
 MicroCabin
 Thinking Rabbit Co., Ltd.
 Carry Lab
 System Sacom Corp.
 XTALSOFT
 HummingBirdSoft.

Samarbejdet begyndte i 1986, hvor Square Co. var den ledende instans. Formålet med samarbejdet var at producere kvalitetsspil til Famicom Disk System. Eftersom Square sad som leder af projektet blev alle DOG-spillene udgivet som Squarespil. Square har dog kun produceret enkelte af de i alt elleve spil udarbejdet under samarbejdet. Spillene fangede ikke interessen fra de tiltænkte købere og i 1987 var Square tæt på at gå fallit. Som et sidste farvel udgav firmaet RPG-spillet Final Fantasy.

At dette spil var tiltænkt som deres sidste, og at der på daværende tidspunkt ikke var tiltænkt efterfølgere kan være grunden til, at ethvert Final Fantasy'' spil omhandler nye verdner og karakterer.

Computerspilsvirksomheder fra Japan
Etableret i 1986
Ophørt i 2003
Grethe Thordahl

Grethe Marie Thordahl (født 11. december 1926 i Ingerslev, død 29. juni 2004) var en dansk skuespillerinde.

Mest kendt i sine unge år for optrædener på Aarhus Teater.

I København optrådte hun bl.a. på Nørrebros Teater og ABC Teatret. I 1949 spillede hun Annie Get Your Gun til succes på Nørrebros Teater

1957-1960 var hun bosat i Stockholm, hvor hun gæsteoptrådte på flere scener, også med afstikkere til Norge.

I 1949 blev hun gift med teaterdirektør Knud Pheiffer. Ægteskabet holdt fire år, hvorefter Grethe Thordahl ægtede komponisten Hans Schreiber.

I de senere år var hun gift med tidligere finansminister Poul Møller.

Udvalgt filmografi 
 Far betaler – 1946
 Mani – 1947
 Kampen mod uretten – 1949
 Smedestræde 4 – 1950
 Fodboldpræsten – 1951
 Husmandstøsen – 1952
 Bejleren - en jysk røverhistorie – 1975

Referencer

Eksterne henvisninger 
 

Skuespillere fra Danmark
Deltagere ved Dansk Melodi Grand Prix 1964
Partisan

Partisan har flere betydninger:

Partisan (guerillakriger) – et medlem af en oprørsbevægelse eller terrorbevægelse, som fører guerillakrig mod et regime, besættelsesmagt eller en demokratisk valgt stat.
 Kommunistiske/Borgerlige Partisaner også kendt som BOPA, - en dansk sabotagegruppe, der opererede under den tyske besættelse af Danmark under 2. verdenskrig.
 Jugoslaviske partisaner – en modstandsbevægelse under 2. verdenskrig
 Partisan (våben) – et langskaftet våben fra det 16. og 17. århundrede.
 Partisan (film) – dansk kortfilm fra 2019 af Jahfar Muataz
 Italienske partisaner
Navnesponsorat

Et navnesponsorat er en type sponsoraftale, hvor sponsoren får lov til at navngive det sponserede. Navnesponsorater er især udbredt inden for sporten, hvor de både forekommer for hold, turneringer og stadioner. Navnesponsorater løber som regel over en årrække. 

Sport
Markedsføring
Ariosofi

Ariosofi er en semi-religiøs strømning, der blandt andet er inspireret af teosofien, okkultismen og esoterismen. Den indeholder en tro på ariernes overlegenhed, og på et oprindeligt urhjem som f.eks. Hyperborea, Atlantis, Thule eller Shambala. 

Begrebet anvendes første gang af Jörg Lanz von Liebenfels i 1915, og har efter sigende påvirket den senere nationalsocialistiske ideologi og racelære.

Ariosoffer

Guido von List
Herman Wirth
Karl Maria Wiligut
Rudolf von Sebottendorff (1875-1945)
Rudolf Mund
Karl Haushofer

Ariosofiske grupper
Germanenorden
Armanenorden
Thuleselskabet

Esoterik
Pseudohistorie
Mytologi
Rudolf von Sebottendorff

Rudolf von Sebottendorff (født Gauber 9. november 1875 i Hoyerswerda, Tyskland – 8./9. maj 1945 i Istanbul) var en af hovedmændene bag Thuleselskabet, en tysk okkult organisation grundlagt i mellemkrigstiden, der inspirerede mange tyske nationalsocialister. Sebottendorff var inspireret af både Guido von List og Jörg Lanz von Liebenfels.

Virke 
Rudolf von Sebottendorff deltog i forskellige ariosofiske grupper i München 1918-1920, hvor det nationalsocialistiske parti har sin oprindelse. Sebottendorff var en af hovedmændene bag Thuleselskabet, der tog form omkring 1918 som en udløber af Germanenorden, der blev stiftet i 1912 under ledelse af Hermann Pohl og Theodor Fritsch. Thuleselskabets primære aktivitet bestod af møder og foredrag. De blev senere suppleret med aktivitet inden for avisverdenen samt engagement i den højspændte politiske situation, der herskede umiddelbart efter 1. verdenskrig. Sebottendorf benyttede sig af ariosofiske begreber og symbolik samt ideerne om runer og Thule. Hans idé om Odin, Vile og Ve som en treenighed er en direkte assimilation af Guido von Lists ideer. Sebottendorf angiver i sin bog Bevor Hitler Kam: Urkundliches aus der Frühzeit der nationalsozialistischen Bewegung (München 1934), at Thuleselskabet var det primære arnested for den nationalsocialistiske magtovertagelse. Det er delvist underbygget af Reginald Phelps' arkivundersøgelser. Sebottendorff faldt i unåde hos nationalsocialisterne på grund af sine krav om at være den direkte forløber for nationalsocialismen. Han var fængslet i kort tid . 

Sebottendorff begik selvmord d. 8. eller 9. maj 1945.

Eksterne links 
 Sebottendorffs Biografi

Nazister fra Tyskland
Okkulte forfattere fra Tyskland
Caspar Bartholin

Caspar Bartholin er navnet på flere personer:

 Caspar Bartholin den ældre (1585—1629) — dansk teolog og læge
 Caspar Bartholin den yngre (1655—1738) — dansk anatom, læge og generalprokurør
 Caspar Christoffer Bartholin (1700—1765) — dansk embedsmand
 Caspar Bartholin til Kornerupgård (1618-1670) - dr. jur.